b'\n_START_ARTICLE_\nMatts Wikberg\n_START_PARAGRAPH_\nMatts Frans Ernesto Wikberg (1909 Kotka \xe2\x80\x93 1979 Turku) oli suomalainen merivoimien upseeri, sotilasarvoltaan komentaja._NEWLINE_Tultuaan ylioppilaaksi 1928 Wikberg haki varusmiespalveluksen j\xc3\xa4lkeen Merisotakouluun. H\xc3\xa4n osallistui kadettina Suomen Joutsenen 1. valtameripurjehdukseen ja nuorena upseerina, vahtip\xc3\xa4\xc3\xa4llik\xc3\xb6n apulaisena, Suomen Joutsenen 7. valtameripurjehdukseen. Sodassa h\xc3\xa4n mm toimi tykkivene Uusimaan p\xc3\xa4\xc3\xa4llikk\xc3\xb6n\xc3\xa4 johtaen laivasto-osastoa Somerin taistelussa ja osallistuen Bengtsk\xc3\xa4rin taisteluun._NEWLINE_Sodan j\xc3\xa4lkeen Matts Wikberg toimi eri teht\xc3\xa4viss\xc3\xa4 Helsingin ja Turun laivastoasemilla, mm Laivaston koulun johtajana Pansiossa._NEWLINE_Suomen ostettua Englannista Porlock Bay \xe2\x80\x93nimisen fregatin merivoimien koululaivaksi, Matts Wikberg m\xc3\xa4\xc3\xa4r\xc3\xa4ttiin Matti Kurjeksi uudelleen kastetun laivan ensimm\xc3\xa4iseksi p\xc3\xa4\xc3\xa4llik\xc3\xb6ksi. H\xc3\xa4n haki laivan Englannista 1962 ja toimi sen p\xc3\xa4\xc3\xa4llikk\xc3\xb6n\xc3\xa4 vuoteen 1964. N\xc3\xa4iden vuosien aikana h\xc3\xa4n ihaili laivan merikelpoisuutta sek\xc3\xa4 hallittavuutta. Fregatti Matti Kurki teki h\xc3\xa4nen johdollaan lukuisia laivastovierailuja sis\xc3\xa4lt\xc3\xa4neit\xc3\xa4 purjehduksia, joista pisin V\xc3\xa4limeren l\xc3\xa4pi Mustalle merelle Sevastopoliin. El\xc3\xa4kkeelle Matts Wikberg siirtyi vuonna 1964.'